ডিআইজি মিজানের সম্পদ অনুসন্ধানে নতুন কর্মকর্তা নিয়োগ ডিআইজি মিজানের সম্পদ অনুসন্ধানে নতুন কর্মকর্তা নিয়োগ – Khobor 24 Ghonta | খবর ২৪ ঘণ্টা
প্রকাশিত: জুন, ১২, ২০১৯, ৪:২৭ অপরাহ্ণ
খবর ২৪ ঘণ্টা ডেস্ক: পুলিশের ডিআইজি মিজানুর রহমানের অবৈধ সম্পদ অনুসন্ধানে নতুন করে পরিচালক মর্যাদার এক কর্মকর্তাকে নিয়োগ দিয়েছে দুর্নীতি দমন কমিশন (দুদক)। নতুন অনুসন্ধান কর্মকর্তা হলেন দুদক পরিচালক মঞ্জুর মোরশেদ।
ঘুষ নেওয়ার অভিযোগ ওঠার পর এনামুল বাছিরকে সাময়িক বরখাস্ত করেছে দুদক। আর ডিআইজি মিজানের ঘুষ দেওয়ার ঘটনা নজরে আসায় খতিয়ে দেখে ব্যবস্থা নেওয়ার কথা বলছে পুলিশ সদর দফতর। পুলিশের একাধিক শীর্ষ কর্মকর্তা বিষয়টি নিশ্চিত করে বলেছেন, বিভাগীয় শাস্তির আওতায় আনা হবে পুলিশের এই উপ মহাপরিদর্শককে (ডিআইজি)।
এদিকে সাময়িক বরখাস্ত হওয়া দুর্নীতি দমন কমিশনের (দুদক) পরিচালক খন্দকার এনামুল বাছির ডিআইজি মিজান ও তার অডিওটি ভুয়া বলে চ্যালেঞ্জ ছুড়ে দিয়ে বলেছেন, ‘আমার ও আত্মীয়-স্বজনদের মোবাইল ফোন ফরেনসিক পরীক্ষা করলে প্রকৃত রহস্য বেরিয়ে আসবে। ডিআইজি মিজানকে তা প্রমাণ করতেই হবে।’